Source: https://tax-fin-lex.si/Zbirke/SodnaPraksaList?nodeId=7c7830a2-7528-4a35-b3a2-0ef9a608d9a8
Timestamp: 2019-12-15 21:54:36+00:00

Document:
VSK sodba I Cp 139/2005
VSK02096
ZPSPP člen 24, 24/2, 26, 24, 24/2, 26. ZOR člen 527, 529, 531, 527, 529, 531.
odpoved najemne pogodbe - dogovor o predkupni pravici
Prenehanje najemne pogodbe na podlagi odpovedi v ničemer ne vpliva na trajanje in veljavnost dogovora o predkupni pravici, katerega je potrebno presojati po določbah ZOR in ta še po prenehanju najemnega razmerja omejuje najemodajalčevo lastninsko pravico tako v določenem obsegu kot tudi časovno. Tožena stranka torej z odpovedjo najemne pogodbe in s prenehanjem najemnega razmerja ni v ničemer prikrajšana pri uveljavljanju predkupne pravice, saj trajanje dogovorjene predkupne pravice ni enako trajanju najemnega razmerja.
VSL sklep I Cp 6038/2005
VSL50639
OZ člen 304, 304.
Če je predmet obveznosti izročitev stanovanjske hiše, pa je upnik noče sprejeti, dolžnik ne more zahtevati, da sodišče sprejme v hrambo ključe od vhodnih vrat stanovanjske hiše, ampak lahko zahteva od sodišča, da določi osebo, kateri bo na stroške in na račun upnika izročil stvar v hrambo.
VSK sodba I Cp 173/2005
VSK02112
SZ člen 53, 54, 53, 54.
odpoved najemne pogodbe - najem za nedoločen čas - odpovedni razlogi - pogodbena volja
Določila SZ, ki urejajo odpoved najemne pogodbe, sklenjene za nedoločen čas, so kogentnega značaja in drugačna ureditev ni prepuščena svobodni pogodbeni volji pogodbenih strank. Položaj, ko je z zakonom predpisana obvezna vsebina pogodbe, pogodba pa temu nasprotuje, je namreč potrebno razlagati ob uporabi 2. odstavka 27. člena ZOR.
VSK sodba I Cp 886/2004
VSK01683
poklicna bolezen - bodoča škoda - višina odškodnine - tek zamudnih obresti - denarna odškodnina
Sodišče mora upoštevati pomen prizadete dobrine in namen odškodnine, pa tudi to, da ne bi šla na roko težnjam, ki niso združljive z njeno naravo in namenom. Tožnik ima dve poklicni bolezni: začetno intersticijsko pljučno fibrozo - azbestozo in bolezen plevre.
VSK sklep I Cp 138/2005
VSK02152
obogatitveni zahtevek - prenos lastništva
Temelj obogatitvenega zahtevka proti toženi stranki je iskati v dejstvu, da je njena mati kupnino za delnice prejela, do prenosa lastništva na delnicah na tožečo stranko pa ni prišlo.
VSK02153
ZPP člen 11, 11/4, 11/5, 241, 241/5, 11, 11/4, 11/5, 241, 241/5.
izvršitev denarne kazni
Ker z izpodbijanim sklepom pritožniku ni bila izrečena denarna kazen, temveč le določen rok in način plačila ter določen način izvršitve izrečene denarne kazni, če je pritožnik ne bo pravočasno in prostovoljno plačal, in ker je v tej fazi postopka sklep o kaznovanju priče že postal pravnomočen, višje sodišče ne more več presojati utemeljenosti izrečene denarne kazni in obstoja pogojev za kaznovanje priče iz 241. člena ZPP.
VSK sklep I Cp 443/2004
VSK01812
ZPP člen 319, 319/3, 324, 324/2, 324/3, 339, 339/1, 339/2-14, 319, 319/3, 324, 324/2, 324/3, 339, 339/1, 339/2-14.
pobotni ugovor - terjatev - pobotni ugovor
V izreku sodbe sodišče ni odločilo o pobotnem ugovoru, kot to terja določilo 3.odst. 324.čl. ZPP. Izrek sodbe mora obsegati tudi odločbo o obstoju ali neobstoju terjatve, ki je bila uveljavljena zaradi pobota. Če je v izreku sodbe odločeno o terjatvi, ki jo je toženec uveljavljal z ugovorom zaradi pobota, postane odločba o obstoju ali neobstoju take terjatve pravnomočna (3.odst. 319.čl. ZPP). Po prevladujoči sodni praksi ima v tem primeru izrek sodbe tri člene. Tako je treba najprej ugotoviti obstoj tožnikove terjatve in njene višine, nato v drugem členu ugotoviti, do katere višine obstoji nasprotna terjatev, v tretjem členu pa mora sodišče odrediti kompenzacijo in tožbeni zahtevek zavrniti ali pa mu deloma ugoditi, pač glede na to, v kakšni višini si obe terjatvi konkurirata. Če sodišče v drugem členu ugotovi, da toženčeva terjatev ne obstoji, obsodi toženca na plačilo tožnikove terjatve. Bistveno je kršen postopek, če sodišče prve stopnje ne odloči o pobotnem ugovoru tožene stranke.
VSK sodba I Cp 142/2005
VSK02122
ZOR člen 813, 818, 818/2, 822, 813, 818, 818/2, 822.
posredniška pogodba - provizija - profesionalna skrbnost
Toženca nista uspela dokazati, da tožeča stranka ni ravnala s potrebno profesionalno skrbnostjo oziroma, da jima je pri posredovanju škodila.
VSK sklep I Cp 994/2004
VSK02577
odmera stroškov pravdnega postopka - uspeh v pravdi
Gre torej za neuspeh obeh pravdnih strank, zato ni mogoče ugotavljati, za kar se v pritožbi tožena stranka zavzema, v kakšnem obsegu je bil (ne)uspeh ene oz. druge stranke večji, zato je prav, da vsaka stranka nosi svoje stroške postopka. Pri neuspehu obeh strank sploh ni potrebno ugotavljati, ali so eni stranki nastali večji oz. drugi stranki manjši stroški.
VSK sodba I Cp 1086/2004
VSK01810
nevarna stvar - krivdna odgovornost - opustitev
Čistilke so poznale pravilni delovni proces čiščenja, vedele so za navodilo, da ne smejo hoditi po mokrih tleh in da so se zavedale spolzkih tal v konkretnem primeru, saj so se opozarjale med seboj na pazljivo hojo. Niso čakale, da se tla povsem posušijo, ker so želele delo čimprej končati. Način dela, kot so se ga poslužile tudi v obravnavanem primeru, je bil namreč po neprerekanih ugotovitvah sodišča prve stopnje utečen in je bil očitno posledica opustitve vsakršne kontrole ali nadzora nad njihovim delom. Delež odgovornosti tožeče in tožene stranke je 60% proti 40% v škodo tožnice.
VSK sklep I Cp 195/2005
VSK02519
ZPP člen 116, 140, 141, 142, 318, 318/1-1, 116, 140, 141, 142, 318, 318/1-1.
vrnitev v prejšnje stanje - zamuda roka za odgovor na tožbo - nepravilna vročitev - pogoji za zamudno sodbo
Toženca trajno prebivata na drugem naslovu kot je naveden v tožbi in ne gre za prehodno odsotnost zaradi dopusta, zdravljenja ipd., zato vročitev tožbe ni bila pravilno opravljena. Posledično to pomeni, da vrnitev v prejšnje stanje ni institut, s katerim bi lahko toženca to uveljavljala, temveč lahko to uveljavljata v pritožbi zoper zamudno sodbo.
VSK sklep I Cp 1027/2005
VSK01645
ZIZ člen 271, 271-3, 271, 271-3.
Terjatev, ki jo tožnik uveljavlja v tej pravdi, je nedenarna terjatev na izročitev overjenega pooblastila, ki bo tožnika upravičevalo do dviga denarja. Take terjatve pa tožnik ne more zavarovati z začasno odredbo, s katero naj bi banki prepovedalo izplačati denarni znesek. Tudi v primeru, če bi bilo mogoče razumeti, da je tožnik zatrjeval bodočo denarno terjatev, predlagana začasna odredba ni oblikovana tako, kot je to za zavarovanje denarnih terjatev predvideno v 3.tč. 271.čl. ZIZ, saj je tožnik le predlagal, naj se dolžnikovemu dolžniku prepove izplačati terjatev dolžniku, začasna odredba pa bi morala biti uperjena tudi zoper dolžnika tako, da bi se dolžniku prepovedalo izterjati terjatev.
VSK sklep I Cp 67/2006
VSK02154
sklepčnost predloga za izdajo začasne odredbe
Sodišče prve stopnje je zavrnilo predlagano začasno odredbo zato, ker je bil predlog za izdajo začasne odredbe nesklepčen.
VSL sklep II Cp 192/2006
VSL51915
ZZZDR člen 59, 59.
Pri določitvi deleža na skupnem premoženju ni možno uporabiti povsem matematični izračun, ker ta lahko pripelje do popačene presoje. Tiste prispevke k skupni gradnji, ki so ocenljive, je potrebno oceniti z izvedencem cenilcem, in rezultate cenitve po prosti dokazni oceni oceniti, kako vplivajo na velikost posameznih solastniških deležev.
VSK sklep I Cp 48/2005
VSK03111
URS člen 42, 42. ZPP člen 339, 339.
sodno varstvo zoper disciplinski ukrep društva - pravica do združevanja
Po oceni pritožbenega sodišča so zaključki sodišča prve stopnje, ki je, ne da bi se spuščalo v vsebinski preizkus utemeljenosti tožniku očitanih disciplinskih kršitev ocenilo, da so v disciplinskem postopku, ki ga je izvedla tožena stranka podane takšne kršitve, ki imajo za posledico razveljavitev sklepa disciplinskega razsodišča in odločbe občnega zbora LD, napačni.
VSK sklep I Cp 867/2004
VSK01811
odškodnina za negmotno škodo - pravična denarna odškodnina
pravična denarna odškodnina, azbestna bolezen (plaki parietalne plevre)
VSK sklep II Cp 1366/2005
VSK01813
ZPP člen 335, 335.
neutemeljen ugovor
Pritožbeno sodišče lahko upošteva le tiste navedbe, ki so v pritožbi, saj se pritožnica v pritožbenem postopku ne more sklicevati na neko drugo vlogo, v tem primeru pritožbo prvega dolžnika. Ta vloga ne more biti sestavni del pritožbe, tudi če tako navaja dolžnica. Poleg tega pa pritožnica v pritožbi ne more več ugovarjati zastaranja terjatev.
VSK sklep I Cp 1053/2004
VSK01814
ZPP člen 76, 76.
pravdna stranka - zakoniti zastopnik
Ker mrtva oseba ne more biti stranka postopka, ji tudi zakonitega zastopnika ni mogoče postaviti.
VDSS sodba Psp 25/2006
VDS03684
ZPIZ/92 člen 139, 139/1.
invalidsko zavarovanje - delovni invalid - razporeditev na drugo ustrezno delo - izrek odločbe ZPIZ
ZPIZ/92 v 1. odst. 139. čl. določa, da so organizacije in delodajalci dolžni delovne invalide II. ali III. kategorije invalidnosti obdržati na delu (in jih razporediti na drugo ustrezno delo, oz. jim zagotoviti delo s skrajšanim delovnim časom, ali jim zagotoviti poklicno rehabilitacijo ter v sodelovanju s strokovnimi institucijami in zavodi najti delo, ki ga bodo opravljali po poklicni rehabilitaciji). Ker je zakonska določba jasna, ni potrebe, da je zakonski tekst "delodajalec obdrži delovnega invalida na delu" sestavni del izreka odločbe, s katero toženec zavarovanca razvrsti v II. ali III. kategorijo invalidnosti s pravicami, ki se vežejo na to pravno podlago.
VSL sklep in sodba I Cpg 536/2004
VSL06217
ZOR člen 154, 154. URS člen 26, 26. ZPP člen 212, 212.
Tožeča stranka je v tožbi navedla, da ji je bilo (1) z odločbo gradbene inšpekcije z dne 12.6.1995 (A 12) zaradi stabilnosti in varnosti objekta naloženo rušenje in odstranitev obstoječih temeljev in starih zidov obeh hotelov, (2) z odločbo urbanistične inšpekcije z dne 8.6.1995 (A 13) pa takojšnja ustavitev gradnje, ker naj bi bila v nasprotju z lokacijskim dovoljenjem in sicer za čas do pridobitve spremenjenega lokacijskega dovoljenja. Torej iz navedb tožeče stranke same izhaja, da je bila ustavitev gradnje posledica teh dveh odločb. Zakaj naj bi bila ustavitev gradnje na podlagi teh dveh odločb nezakonita, pa ne navaja. Prav tako ne navaja, kot v pritožbi pravilno poudarja tožena stranka, da bi znova zaprosila za lokacijsko dovoljenje, ali da bi se bila proti tema odločbama (A 12 in A 13) pritožila. Zatrjuje le obstoj vzročne zveze med razveljavljenim lokacijskim in gradbenim dovoljenjem ter nastalo škodo, ob tem pa spregleda, da je bila takrat, ko je MOP razveljavilo lokacijsko in gradbeno dovoljenje (11.10.1995 in 20.11.1995), gradnja (z odločbo urbanistične inšpekcije z dne 8.6.1995 - A 13) že ustavljena. Iz navedb samih tožeče stranke torej sledi logičen sklep, da razveljavitev lokacijskega in gradbenega dovoljenja ni v vzročni zvezi z ustavitvijo gradnje.

References: sodišče 

Sodišče 
 sodišče 
 sodišče 
 sodišče 
 sodišče 
 sodišče 

Sodišče 
 sodišče